
DR.31.3.2006 17 

 

pembaziran sekali gus mempertingkatkan lagi pembekalan tenaga mencukupi energy 
sufficiency kerajaan. Kerajaan juga berazam mengurangkan pergantungan kepada keluaran 
petroleum melalui peningkatan penggunaan bahan api alternatif termasuk biofuel dan 
biodiesel serta sumber tenaga yang boleh diperbaharui.   

 Tuan Yang di-Pertua, air adalah sumber kehidupan yang amat penting.  Apa yang 
sedang berlaku kepada sumber air di negara ini amatlah menyedihkan hati saya.  Ianya 
sangat menyedihkan.  Pencemaran yang berlaku telah membunuh kehidupan di air.  Sungai 
pada satu ketika dahulu kaya dengan kehidupan seperti ikan, udang dan tuntung yang 
menjadi sumber bekalan protein memenuhi keperluan manusia segala-galanya telah pupus.  
Kejernihan air sungai menjadi keruh dan kini berbau busuk pula....  [Dewan riuh]  Segala 
bala ini adalah balasan bumi kepada perbuatan zalim manusia... [Dewan riuh] Yang 
diperlihatkan oleh Ilahi.  Tabiat buruk manusialah yang menjadi pencetus kepada bala yang 
mungkin terpaksa kita hadapi.   

Aktiviti membalak yang berlebihan... [Disorak] Pencerobohan ke kawasan tadahan 
air... [Disorak]  Kerakusan manusia yang tamak kebendaan... [Disorak] Perbuatan 
membuang sampah sarap ke sungai dan longkang... [Disorak] Adalah di antara puncanya.  
Tuhan telah merahmati bumi ini dengan hujan sepanjang masa dan sungai-sungai yang 
mengalir air dari bukit ke lembah.  Insaflah akan betapa perlunya anugerah Ilahi dihormati 
dan dipelihara baik.  Lihatlah penderitaan yang dihadapi oleh ramai penduduk dunia yang 
ketandusan air.  Jika kita tidak berhati-hati negara kita akan mengalami krisis air dalam 
tempoh yang tidak terlalu lama.  Untuk itu, kita seharusnya menguruskan sumber air secara 
lebih cekap dan bertanggungjawab.  Dengan itu, kerajaan akan memberi tumpuan kepada 
peningkatan kualiti liputan serta jaminan bekalan air.   

Suruhanjaya Perkhidmatan Air Negara (SPAN) akan mengawal selia mutu bekalan 
air di seluruh negara bagi menjana kepentingan pengguna. Prasarana bekalan air akan 
dibina dan dinaikkan taraf.  Antara projek utama yang akan dilaksanakan termasuk Projek 
Penyaluran Air Mentah antara negeri daripada Pahang ke Selangor. Skim Bekalan Air 
Triang dan Batu Hampar di Negeri Sembilan, Sandakan Fasa 2 di Sabah dan Loji Rawatan 
Air di Langat, Fasa 2 di Selangor.  Kerajaan akan turut memperuntukkan RM1.48 bilion  
bagi pemulihan rangkaian pengagihan bagi mengurangkan kadar air tidak terhasil daripada 
38 peratus pada 2005 kepada 30 peratus menjelang tahun 2010.  

Usaha berterusan akan terus diambil bagi mengurangkan ancaman banjir di 
seluruh negara.  Pembangunan di Koridor Timur dan wilayah lain tidak mungkin berhasil 
tanpa usaha menangani masalah banjir.  Kerajaan akan membelanjakan hampir RM4 bilion 
bagi projek tebatan banjir, berbanding RM1.79 bilion dalam Rancangan Malaysia Kelapan.  
Selain itu, langkah mencegah banjir akan juga dilaksanakan menerusi kawalan penggunaan 
tanah serta sistem bersepadu jangkaan, amaran dan respons yang cekap.   

Tuan Yang di-Pertua, alam semula jadi negara kita adalah satu lagi rahmat 
anugerah Ilahi.  Ia adalah sumber kekayaan yang dapat memenuhi keperluan manusia dan 
keperluan makhluk ciptaan Allah. Ia dapat memenuhi keperluan pemakanan dan perubatan.  
Keindahan pantai dan laut, bukit dan sungai, hutan tropika dengan flora dan fauna adalah 
khazanah negara yang mempunyai nilai tinggi dari segi ekopelancongan.   

Amatlah mendukacitakan keindahan alam semula jadi ini dimusnahkan oleh 
perbuatan manusia yang tidak bertanggungjawab dari kalangan mereka yang rakus meraih 
kekayaan diri untuk jangka pendek.  Berlakulah kerosakan, pemusnahan dan pencemaran.  
Maka, pupuslah khazanah negara, hilanglah anugerah kurniaan Ilahi.  Segala yang telah 
berlaku perlu dijadikan pengajaran untuk digariskan sempadan.   

Untuk itu kerajaan bertanggungjawab memastikan keseimbangan antara 
keperluan pembangunan dan pemulihan alam sekitar dengan meningkatkan 
penguatkuasaan serta langkah pencegahan dan rawatan.  Antara projek utama yang akan 
dilaksanakan adalah membersihkan, memulihara dan mengindahkan sungai dengan 
peruntukan RM510 juta, pengurusan pantai sebanyak RM350 juta, penanaman semula 
hutan sebanyak RM200 juta dan pengurusan hidup liar dan kawasan lindungi ini sebanyak 
RM70 juta. Dalam hal ini juga adalah mempunyai satu perkara yang akan digalakkan di 
bawah sektor swasta perlu mengambil peranan dengan menggunakan pendekatan PFI.   



pembaziran sekali gus mempertingkatkan lagi pembekalan tenaga mencukupi energy sufficiency kerajaan. Kerajaan juga berazam mengurangkan pergantungan kepada keluaran petroleum melalui peningkatan penggunaan bahan api alternatif termasuk biofuel dan biodiesel serta sumber tenaga yang boleh diperbaharui. Tuan Yang di-Pertua, air adalah sumber kehidupan yang amat penting. Apa yang sedang berlaku kepada sumber air di negara ini amatlah menyedihkan hati saya. Ianya sangat menyedihkan. Pencemaran yang berlaku telah membunuh kehidupan di air. Sungai pada satu ketika dahulu kaya dengan kehidupan seperti ikan, udang dan tuntung yang menjadi sumber bekalan protein memenuhi keperluan manusia segala-galanya telah pupus. Kejernihan air sungai menjadi keruh dan kini berbau busuk pula.... [Dewan riuh] Segala bala ini adalah balasan bumi kepada perbuatan zalim manusia... [Dewan riuh] Yang diperlihatkan oleh Ilahi. Tabiat buruk manusialah yang menjadi pencetus kepada bala yang mungkin terpaksa kita hadapi. Aktiviti membalak yang berlebihan... [Disorak] Pencerobohan ke kawasan tadahan air... [Disorak] Kerakusan manusia yang tamak kebendaan... [Disorak] Perbuatan membuang sampah sarap ke sungai dan longkang... [Disorak] Adalah di antara puncanya. Tuhan telah merahmati bumi ini dengan hujan sepanjang masa dan sungai-sungai yang mengalir air dari bukit ke lembah. Insaflah akan betapa perlunya anugerah Ilahi dihormati dan dipelihara baik. Lihatlah penderitaan yang dihadapi oleh ramai penduduk dunia yang ketandusan air. Jika kita tidak berhati-hati negara kita akan mengalami krisis air dalam tempoh yang tidak terlalu lama. Untuk itu, kita seharusnya menguruskan sumber air secara lebih cekap dan bertanggungjawab. Dengan itu, kerajaan akan memberi tumpuan kepada peningkatan kualiti liputan serta jaminan bekalan air. Suruhanjaya Perkhidmatan Air Negara (SPAN) akan mengawal selia mutu bekalan air di seluruh negara bagi menjana kepentingan pengguna. Prasarana bekalan air akan dibina dan dinaikkan taraf. Antara projek utama yang akan dilaksanakan termasuk Projek Penyaluran Air Mentah antara negeri daripada Pahang ke Selangor. Skim Bekalan Air Triang dan Batu Hampar di Negeri Sembilan, Sandakan Fasa 2 di Sabah dan Loji Rawatan Air di Langat, Fasa 2 di Selangor. Kerajaan akan turut memperuntukkan RM1.48 bilion bagi pemulihan rangkaian pengagihan bagi mengurangkan kadar air tidak terhasil daripada 38 peratus pada 2005 kepada 30 peratus menjelang tahun 2010. Usaha berterusan akan terus diambil bagi mengurangkan ancaman banjir di seluruh negara. Pembangunan di Koridor Timur dan wilayah lain tidak mungkin berhasil tanpa usaha menangani masalah banjir. Kerajaan akan membelanjakan hampir RM4 bilion bagi projek tebatan banjir, berbanding RM1.79 bilion dalam Rancangan Malaysia Kelapan. Selain itu, langkah mencegah banjir akan juga dilaksanakan menerusi kawalan penggunaan tanah serta sistem bersepadu jangkaan, amaran dan respons yang cekap. Tuan Yang di-Pertua, alam semula jadi negara kita adalah satu lagi rahmat anugerah Ilahi. Ia adalah sumber kekayaan yang dapat memenuhi keperluan manusia dan keperluan makhluk ciptaan Allah. Ia dapat memenuhi keperluan pemakanan dan perubatan. Keindahan pantai dan laut, bukit dan sungai, hutan tropika dengan flora dan fauna adalah khazanah negara yang mempunyai nilai tinggi dari segi ekopelancongan. Amatlah mendukacitakan keindahan alam semula jadi ini dimusnahkan oleh perbuatan manusia yang tidak bertanggungjawab dari kalangan mereka yang rakus meraih kekayaan diri untuk jangka pendek. Berlakulah kerosakan, pemusnahan dan pencemaran. Maka, pupuslah khazanah negara, hilanglah anugerah kurniaan Ilahi. Segala yang telah berlaku perlu dijadikan pengajaran untuk digariskan sempadan. Untuk itu kerajaan bertanggungjawab memastikan keseimbangan antara keperluan pembangunan dan pemulihan alam sekitar dengan meningkatkan penguatkuasaan serta langkah pencegahan dan rawatan. Antara projek utama yang akan dilaksanakan adalah membersihkan, memulihara dan mengindahkan sungai dengan peruntukan RM510 juta, pengurusan pantai sebanyak RM350 juta, penanaman semula hutan sebanyak RM200 juta dan pengurusan hidup liar dan kawasan lindungi ini sebanyak RM70 juta. Dalam hal ini juga adalah mempunyai satu perkara yang akan digalakkan di bawah sektor swasta perlu mengambil peranan dengan menggunakan pendekatan PFI.